ہائڈرا

حیدرآباد ڈیزاسٹر مینجمنٹ اینڈ ایسیٹ پروٹیکشن ایجنسی یا ہائڈر (HYDRAA) حیدرآباد میں ایک قانونی ادارہ ہے جو عوامی املاک کے تحفظ اور شہر میں آفات کے انتظام کا ذمہ دار ہے۔

یہ ایجنسی جولائی 2024 میں تشکیل دی گئی جب شہر کے انفورسمنٹ ویجی لینس اینڈ ڈیزاسٹر مینجمنٹ ڈپارٹمنٹ (EV&DM) کو از سر نو منظم کیا گیا۔ سینئر انڈین پولیس سروس افسر انسپکٹر جنرل اے وی رنگاناتھ کو اسی ماہ کمشنر مقرر کیا گیا۔

 قیام 
وزیر اعلیٰ ریونت ریڈی نے جائداد ڈویلپرز اور کمرشیل بلڈرز کی جانب سے جھیلوں اور عوامی املاک پر قبضوں کے خلاف سخت مؤقف اپنایا تھا۔

حکومت تیلنگانہ نے 19 جولائی 2024 کو سرکاری حکم نامے کے ذریعے اس ایجنسی کا قیام عمل میں لایا۔

 ڈھانچہ 
ہائڈرا HYDRAA تین ونگ پر مشتمل ہے: ایسیٹ پروٹیکشن ونگ (اثاثہ جات کے تحفظ کی شاخ) ، ڈیزاسٹر مینجمنٹ ونگ (آفات سماوی کے انتظامیہ کی شاخ) اور لاجسٹک سپورٹ ونگ (در کار سامان و انسانوں کے نقل مقام کی شاخ)۔

 ایسیٹ پروٹیکشن ونگ 
یہ ونگ عوامی املاک جیسے پارک، اوپن اسپیس (کھلی جگہ) ، کھیل کے میدان، جھیلیں، سڑکیں، فٹ پاتھ اور اشتہاری مقامات کو تجاوزات (قبضہ جات یا غیر مجاز تعمیرات) سے بچانے کا کام کرتی ہے۔ اس کے فرائض کی انجام دہی کے لیے یہ گریٹر حیدرآباد میونسپل کارپوریشن، حیدرآباد سٹی پولیس اور سائبرآباد پولیس کے ساتھ مل کر کارروائیاں کرتا ہے۔

 ڈیزاسٹر مینجمنٹ ونگ 
یہ ونگ آفات کے دوران فوری رد عمل دیتی ہے اور اس مقصد کے لیے ڈیزاسٹر ریسپانس فورس (آفات کے مد مقابل عملہ DRF) چلاتی ہے۔ یہ نیشنل ڈیزاسٹر ریسپانس فورس اور ریاستی محکمہ فائر سروس کے ساتھ بھی تعاون کرتی ہے۔

 لاجسٹک سپورٹ ونگ 
یہ ونگ بھرتی اور ایجنسی کے انتظامی امور کی ذمہ دار ہے۔

 پولیس اسٹیشن 
حیدرآباد ڈیزاسٹر ریسپانس اینڈ ایسیٹ پروٹیکشن ایجنسی (HYDRAA) نے اپنا پہلا خصوصی پولیس اسٹیشن 8 مئی 2025 کو سیکندرآباد میں بدھا بھون پر قائم کیا۔ 10,500 مربع فٹ پر محیط اس تھانے کی سربراہی ایک اسسٹنٹ کمشنر آف پولیس کر رہے ہیں جبکہ اس میں 6 انسپکٹر، 12 سب انسپکٹر اور 30 کانسٹیبل تعینات ہیں۔ یہ پولیس اسٹیشن خاص طور پر زمین پر قبضے، جعلسازی، عوامی املاک کے نقصان اور آفات سے متعلق معاملات نمٹانے کے لیے بنایا گیا ہے۔ اسٹیشن کو 70 گاڑیوں پر مشتمل بیڑے سے لیس کیا گیا ہے جن میں ڈی سی ایم، اسکارپیو کاریں اور موٹرسائیکلیں شامل ہیں۔ 

اس پولیس اسٹیشن کے قیام سے عوامی املاک کے تحفظ اور شہری سیلاب کی روک تھام میں مدد ملے گی۔ وزیر اعلیٰ تیلنگانہ اے ریونت ریڈی نے زور دیا کہ مالدار قبضہ مافیا کے خلاف سخت کارروائی ہوگی مگر غریب اور کمزور طبقے کے ساتھ ہمدردی برتی جائے گی۔ انھوں نے اس نظام کو ریاست کے دیگر اضلاع تک بڑھانے کا بھی اعلان کیا تاکہ زمین سے متعلق جرائم کے خلاف سخت نگرانی کی جا سکے۔ یہ اقدام حیدرآباد کے شہری نظم و نسق، ورثے کے تحفظ اور آفات سے نمٹنے کی تیاری میں اہم پیش رفت سمجھا جا رہا ہے۔https://munsifdaily.com/cm-revanth-reddy-inaugurates-telanganas-first/

 حوالہ جات 

زمرہ:حیدرآباد، بھارت میں قائم تنظیمیں